section_heading: Film
paragraph_text: Nakon kraja osme sezone 1999., Doug Naylor je pokušavao snimiti filmsku verziju Crvenog patuljka. Scenarij je bio napisan, i glasine o filmu su počele kružiti po Internetu. Glasine o filmu je pustio Winchester Films kako bi promovirao film u inozemstvu. Detalji iz scenarija su bili uključeni kao teaser. Radnja filma odvijala se u dalekoj budućnosti, u kojoj su Homo sapienoidi, hibridi ljudi i strojeva, preuzeli Sunčev sustav i počeli istrebljivati ljudsku rasu. Brodovi koji su pokušavali pobjeći sa Zemlje bili su uništavani sve dok nije ostao samo jedan... Crveni patuljak.